Το 1688 ιδρύθηκε η Δημοτική Βιβλιοθήκη της Κοζάνης, η οποία θεωρείται ιστορική βιβλιοθήκη όχι μόνο στην Ελλάδα αλλά και στα Βαλκάνια.

Σκοπός
------

Κύριος σκοπός της βιβλιοθήκης είναι, μέσα από υπηρεσίες και πολιτιστικά τεκμήρια που διαθέτει καθώς και χρήσιμες πηγές πληροφόρησης για την ιστορία της Κοζάνης, της Δυτικής Μακεδονίας και της Ελληνικής και Βαλκανικής διασποράς, να αποτελεί πολιτιστικό κέντρο για τα μέλη της και να προωθεί τη γνώση. Επιπλέον στόχοι της είναι, να διαθέτει και να διαχειρίζεται τη γνώση και το υλικό που χρειάζεται, να καλύπτει τις ανάγκες των χρηστών της και να τους εξυπηρετεί, να ενημερώνεται για τις εξελίξεις της Βιβλιοθηκονομίας και της Τεχνολογίας, να εφαρμόζει εθνικά και διεθνή πρότυπα, να συνεργάζεται με άλλες βιβλιοθήκες, να διαχειρίζεται τους οικονομικούς πόρους που διαθέτει και να απασχολεί εκπαιδευμένο προσωπικό το οποίο καθοδηγεί και πληροφορεί τον χρήστη.

Συλλογές
--------

Το περιεχόμενο της συλλογής της καλύπτει όλο το φάσμα της γνώσης αλλά και ιστορικά θέματα που αφορούν τον τόπο και αποτελούν πολιτιστική κληρονομιά για την χώρα και μοναδικά τεκμήρια για έναν ερευνητή. Διαθέτει περισσότερους από 120.000 τόμους (8.500 τόμοι αφορούν εκδόσεις από το 1494-1912), 5.500 τόμους περιοδικών, 257 χειρόγραφα βυζαντινά - μεταβυζαντινά και ξενόγλωσσα, ελληνικά και οθωμανικά έγγραφα, ελληνικά και ξενόγλωσσα έντυπα, τουρκικά φιρμάνια, κώδικες, χάρτες (με σημαντικότερο τη «Χάρτα του Ρήγα Φεραίου»), εκδόσεις του Νεοελληνικού Διαφωτισμού και εκδόσεις λογίων από τη Δυτική Μακεδονία. Παράλληλα, εμπλουτίζεται με δωρεές που δέχεται από ιδιώτες ή φορείς και με αγορά έντυπου υλικού που απασχολούν διάφορες επιστήμες με έμφαση, όμως, στη βιβλιογραφία της περιοχής. Το βιβλιοστάσιο, όπου φυλάσσει τη συλλογή της, είναι ανοιχτής πρόσβασης από τους χρήστες και μπορούν να αναζητήσουν μόνοι τους τα τεκμήρια εκτός από τα σπάνια ή πολύτιμα βιβλία τα οποία φυλάσσονται σε κλειστά βιβλιοστάσια και δεν επιτρέπεται η είσοδος στο κοινό. Για τη βιβλιογραφική επεξεργασία του υλικού της, το προσωπικό της χρησιμοποιεί τις Θεματικές Επικεφαλίδες της Εθνικής Βιβλιοθήκης της Ελλάδας, για την καταλογογράφηση τους Αγγλοαμερικάνικους Κανόνες Καταλογογράφησης (AACR2) και για την ταξινόμησή το Διεθνές Δεκαδικό Σύστημα Ταξινόμησης Dewey (DDC).

Πηγές
-----

* Επίσημη Ιστοσελίδα της Κοβεντάρειος Δημοτικής Βιβλιοθήκης Κοζάνης.
* Δήμος Κοζάνης – Δημοτική Βιβλιοθήκη Κοζάνης Κοβεντάρειος. Αρχειοθετήθηκε 2013-04-04 στο Wayback Machine.

Δείτε επίσης
------------

* Κατάλογος μεγαλύτερων βιβλιοθηκών
* Παγκόσμια Ψηφιακή Βιβλιοθήκη
* Europeana
* Ευρωπαϊκή Βιβλιοθήκη

Παραπομπές
----------

1. ↑  ««Κοβεντάρειος» Δημοτική Βιβλιοθήκη Κοζάνης - ΔΗΜΟΣ ΚΟΖΑΝΗΣ».
2. ↑  «Google Maps - Κοβεντάρειος Δημοτική Βιβλιοθήκη Κοζάνης». *Google Maps*. Ανακτήθηκε στις 10 Ιουνίου 2022.
3. ↑  «Αρχική». *catalogue.kozlib.gr*. Ανακτήθηκε στις 10 Ιουνίου 2022.
4. ↑  «Θησαυροί της Βιβλιοθήκης». *Κοβεντάρειος Δημοτική Βιβλιοθήκη Κοζάνης*. Ανακτήθηκε στις 10 Ιουνίου 2022.
5. ↑  «Η Συλλογή χαρτών». *Κοβεντάρειος Δημοτική Βιβλιοθήκη Κοζάνης*. Ανακτήθηκε στις 10 Ιουνίου 2022.
6. ↑  Εθνική Βιβλιοθήκη της Ελλάδoς

  


|  |  |  |  |
| --- | --- | --- | --- |
| 

| π • σ • ε
Ιστορικές βιβλιοθήκες στην Ελλάδα |
| --- |
|  |
| 
* Δημόσια Ιστορική Βιβλιοθήκη Ανδρίτσαινας
* Δημόσια Ιστορική Βιβλιοθήκη Δημητσάνας
* Δημόσια Ιστορική Βιβλιοθήκη Ζαγοράς
* Δημόσια Ιστορική Βιβλιοθήκη Ζακύνθου
* Ζωσιμαία Δημόσια Κεντρική Ιστορική Βιβλιοθήκη Ιωαννίνων
* Δημόσια Κεντρική Ιστορική Βιβλιοθήκη Κέρκυρας
* Κοβεντάρειος Δημοτική Βιβλιοθήκη Κοζάνης
* Δημόσια Ιστορική Βιβλιοθήκη Μηθύμνης «Αργύρης Εφταλιώτης»
* Δημόσια Βιβλιοθήκη Μηλεών
* Δημόσια Κεντρική και Ιστορική Βιβλιοθήκη Σάμου
* Δημόσια Ιστορική Κεντρική Βιβλιοθήκη Χίου «Κοραής»
 |

 |